IL-ĦDAX-IL PARLAMENT

Laqgħa Nru. 1

It-Tnejn, 19 ta' Mejju 2008

Stampat fl-Uffiċċju tal-Iskrivan

Prezz €2.50

IL-ĦDAX-IL PARLAMENT

Laqgħa Nru. 1

It-Tnejn, 19 ta' Mejju 2008

Il-Kumitat iltaqa' fil-Palazz, il-Belt Valletta, fis-6:45 p.m.

MR SPEAKER (Onor. Louis Galea): Nagħtikom merħba għal din l-ewwel laqgħa tal-Kumitat Permanenti dwar ix-Xogħol tal-Kamra fil-bidu ta' din il-leġiżlatura l-ġdida tal-11-il Parlament.

Nawgura li dan il-Kumitat jgħin biex it-tmexxija tax-xogħol tal-Kamra jsir b'mod effettiv u effiċjenti, biex l-Onor.

Membri jkollhom gwida ċara tal-ħidma u l-impenji tagħhom u biex kemm jista' jkun ix-xogħol ikun wieħed ippjanat.

Naħseb li fiċ-ċokon tiegħu dan il-Kumitat jagħtina l-opportunità li jkollna djalogu tajjeb ħalli l-atmosfera hawnhekk tkun tista' tgħin il-ħidma tal-Kamra għall-ġid tal-poplu tagħna.

B'dan il-mod jien inkun lest li nagħti l-ħin u l-appoġġ meħtieġ lill-membri ta' dan il-Kumitat kemm formalment waqt il-laqgħat kif ukoll informalment biex inkunu nistgħu nkunu tal-aħjar appoġġ possibbli għad-deputati tal-Kamra.

Nistieden lill-Kap tal-Kamra, il-Viċi Prim Ministru u l-Ministru tal-Affarijiet Barranin biex jgħaddi r-rimarki u jistradana ftit fid-diskussjoni.

ONOR TONIO BORG (Viċi Prim Ministru u Ministru tal-Affarijiet Barranin): Sur President, jien ukoll nirreċiproka s-sentiment li int għadek kif espremejt.

L-appell tiegħi hu li dan il-Kumitat ikun Kumitat li jiddeċiedi sabiex il-proċedura fil-Parlament kemm jista' jkun timxi tajjeb.

Meta ngħid tajjeb, jien nifhem li l-Gvern għandu l-programm leġiżlattiv li kull Gvern ikollu però dan isir f'rispett ukoll għad-drittijiet tal-Oppożizzjoni fil-Parlament ukoll u jien naħseb li kemm jien kif ukoll din in-naħa hekk imxejna fl-aħħar leġiżlatura.

Mill-esperjenza tiegħi nista' ngħid li mill-2004 sal-2008 ħafna mill-proċedura li saret, saret bi ftehim mal-Oppożizzjoni.

Ovvjament ikun hemm problemi u kwestjonijiet ukoll imma kontra l-impressjoni li tingħata kultant barra minn dan il-Parlament, il-maġġoranza stragranti tal-liġijiet li jgħaddu mill-Parlament jgħaddu bl-approvazzjoni ta' kulħadd fis-sens li jew l-Oppożizzjoni ma tivvotax kontra jew inkella wara li jsiru ċerti emendi ta' kompromess, il-liġi tgħaddi b'mod unanimu fil-Parlament.

Naturalment fejn ma niftehmux jagħmel aktar news imma nista' ngħid li madwar 85% tal-Abbozzi ta' Liġi jgħaddu bil-kunsens taż-żewġ naħat tal-Kamra.

MR SPEAKER: Qabel ngħaddi għal xi xogħol tal-Kamra nixtieq nistieden lill-Onor.

Joe Mizzi, il-Whip tal-grupp parlamentari fl-Oppożizzjoni.

JOE MIZZI: Kif jaf il-Viċi Prim Ministru, min-naħa tal-Oppożizzjoni aħna kkooperajna biex ix-xogħol jimxi u l-affarijiet isiru kif għandhom isiru.

Ovvjament aħna l-membri tal-Oppożizzjoni nagħmlu d-dover tagħna biex l-affarijiet tal-Gvern jimxu 'l quddiem però nippretendu bi dritt illi l-Oppożizzjoni tiġi rispettata.

Jien mhux qed ngħid li ma ġietx rispettata però nemmen illi f'din il-leġiżlatura għandna naraw li fl-interess tal-Parlament naħdmu flimkien.

Nispera li d-drittijiet tal-Oppożizzjoni jiġu mħarsa.

MR SPEAKER: Grazzi, Onor. Mizzi.

Qabel nerġa' nistieden lill-Kap tal-Kamra biex jindirizza lill-Kumitat, nixtieq inpoġġi għall-konsiderazzjoni tagħkom il-kwestjoni li għandha x'taqsam mal-istreaming fuq l-internet tad-dibattiti li jsiru fil-Kumitati Permanenti jew fil-Kumitati Magħżula.

Qed ngħid dan biex tkunu tistgħu tikkonsidraw jekk intom tridux issegwu l-prassi li kienet diġà qed tiġi wżata fil-leġiżlatura li għaddiet illi d-diskussjonijiet fil-Kumitati Permanenti jiġu streamed fuq l-internet.

L-informazzjoni li għandi hija li s'issa d-diskussjoni ta' dan il-Kumitat ma kenitx qed tiġi streamed fuq l-internet.

Aħna bħala Kumitat Permanenti dwar ix-Xogħol tal-Kamra qegħdin naqblu li d-diskussjonijiet ta' dan il-Kumitat u tal-Kumitati Permanenti jew Kumitati Magħżula jiġu streamed fuq l-internet, ħlief f'dawk l-okkażjonijiet meta xi membru jidhirlu li għandu jissospendi dan l-istreaming jew f'dawk l-okkażjonijiet meta l-kumitati jiddeċiedu li jiltaqgħu in camera u li jkunu wkoll aċċessibbli wara l-laqgħat tal-Kumitat.

MR SPEAKER: L-Onor Mizzi.

JOE MIZZI: Min-naħa tagħna m'hemm l-ebda oġġezzjoni anzi nfakkar li kien hemm konsiderazzjoni, li għadna qed nikkonsidrawha, illi anke d-debates tal-Kamra jiġu trażmessi fuq it-televiżjoni.

Ma naħsibx li hija xi ħaġa ħażina li jkun hemm channel jew xi ħin allokat għall-waqt it-trażmissjonijiet tas-seduti.

MR SPEAKER: Grazzi, Onor. Mizzi.

L-Onor.

Mario Galea, il-whip tan-naħa tal-Gvern.

MARIO GALEA: Min-naħa tagħna m'hemm l-ebda oġġezzjoni għall-istreaming fuq l-internet.

Naħseb li din kienet prassi li ħdimna biha f'diversi kumitati fil-leġiżlatura l-oħra u ma kienx hemm problemi.

JOE MIZZI: Fil-fatt fuq kollox konna ftehemna u ma nafx kif kien eskluż dan.

Aħna ma konniex nafu imma dan ma eskludejniehx.

MARIO GALEA: Lanqas jien ma kont naf.

MR SPEAKER: Grazzi.

Issa nistieden lill-Viċi Prim Ministru biex jinformana aħjar fuq l-aġenda tal-Kamra għas-seduti li ġejjin.

ONOR TONIO BORG: Mr Speaker, bħalissa qegħdin nagħmlu dibattitu fuq l-Indirizz tal-President.

Nixtieq ngħid li għalkemm ir-regola hija dik li jkun hemm tliet seduti fil-fatt konna ftehemna informalment bejnietna u informajna lis-Sedja wkoll li dan id-dibattitu jieħu sitt seduti anke għaliex għandna żieda fil-Membri Parlamentari u anke għaliex iż-żewġ partiti fil-Parlament xtaqu hekk.

Dan qed ngħidu in vista li l-iStanding Orders jgħidu "three full days" u allura qed inqajjem din il-kwestjoni hawnhekk biex ikun hemm dan il-qbil li nkomplu għaddejjin oltre t-tlett ijiem.

Dan ifisser li dan id-dibattitu jingħalaq nhar l-Erbgħa, 21 ta' Mejju.

Hawnhekk għandna problema żgħira imma mbagħad jikkonfermali l-Onor.

Mizzi.

Hemm laqgħa tal-Ministri tal-Intern tal-5 + 5 summit il-Mawretanja illi aħna dejjem attendejna għaliha fuq livell ministerjali imma ma nafx jekk l-Oppożizzjoni, għal dan il-każ biss, hijiex lesta li tagħti l-pairing.

Issa meta qed ngħid "għal dan il-każ biss" mhux qed nirriferi għall-każ tal-votazzjoni sħiħa imma għal dan il-Ministru partikolari tal-Intern illi nhar l-Erbgħa suppost li jattendi għal din il-laqgħa.

MR SPEAKER: L-Onor.

Joe Mizzi.

JOE MIZZI: Fir-realtà l-Oppożizzjoni diġà ddikjarat illi fuq il-kwestjoni tal-Indirizz tal-President ma jistax jingħata pairing u din wassaltha wkoll lin-naħa tal-Gvern biex ikun hemm biżżejjed żmien.

Illum il-Ministru talabni biex jiġi paired il-Ministru tal-Intern.

Id-deċiżjoni li fuq l-Indirizz tal-President ma jkunx hemm pairing ilha li ttieħdet jiġifieri l-pożizzjoni tal-grupp parlamentari hija ċara.

Kieku kien hemm laqgħa tal-grupp parlamentari din kont inressaqha imma ma kienx hemm.

Issa milli jidher il-Ministru jrid isiefer għada jiġifieri l-pożizzjoni hi ...

TONIO BORG: Aħna dejjem ngħidu li aħna Ewro-Mediterranji u għall-ewwel darba mhux se jkun hemm Ministru tal-Intern jattendi għall-5 + 5 summit.

Kieku jien tlabt biex jagħtuna l-pairing għall-Indirizz tal-President u għax-xogħol uffiċjali kollu nifhimha.

Jien qed nitkellem fuq eċċezzjoni waħda biss għal dan il-każ partikolari.

MR SPEAKER: Jien qed nifhem illi l-Oppożizzjoni qiegħda tagħmel il-pożizzjoni tagħha ċara illi għall-vot li għandu jittieħed nhar l-Erbgħa li ġejjin fl-aħħar tad-diskussjoni mhu se jkun hemm l-ebda pairing dwaru.

JOE MIZZI: Mhux issa qed nagħmilha ċara imma għamilnieha ċara pubblikament li fuq il-kwestjoni tal-Indirizz tal-President m'hemmx pairing.

MARIO GALEA: Jien għar-records u biex tkun informata s-Sedja nikkonferma li l-Onor Mizzi lili kien informani li għal nhar l-Erbgħa mhux se jingħata pairing.

MR SPEAKER: Naħseb li dan il-punt nistgħu nagħlquh u issa jkompli l-Leader of the House.

XOGĦOL TAL-KAMRA

TONIO BORG: Sur President, nhar l-Erbgħa aħna nagħlqu d-dibattitu u nhar it-Tnejn naġġornaw bis-Central Registry Bill li huwa l-Abbozz ta' Liġi Nru. 3 li jressqu l-Ministru għall-Infrastruttura, Trasport u Komunikazzjoni.

Wara nagħmlu l-Abbozz ta' Liġi msejjaħ "l-Att ta' l-2008 li jemenda l-Att dwar il-Professjoni tal-Accoutancy u Liġijiet oħra".

Dawn iż-żewġ liġijiet kienu diġà fl-aġenda fl-aħħar leġiżlatura.

(Interruzzjonijiet) Dan huwa Abbozz ta' Liġi li diġà ġie pubblikat, ma nbidel xejn minnu, ġie approvat fil-Kamra fit-Tieni Qari u waqt li kien fi stadju ta' Kumitat imbagħad kien hemm ix-xoljiment tal-Parlament.

Safejn naf jien fiż-żewġ istanzi l-Oppożizzjoni ma vvotatx kontra dawn iż-żewġ Abbozzi ta' Liġi li wieħed minnhom diġà huwa ppubblikat u għada nistgħu ngħaddu kopja tal-Abbozz ta' Liġi l-ieħor lill-Ministru Tonio Fenech u lill-Oppożizzjoni.

MR SPEAKER: L-Onor Joe Mizzi.

JOE MIZZI: Dan kollu jiġi diskuss fil-grupp parlamentari li se jiltaqa' nhar it-Tnejn imbagħad jien nagħti r-reazzjoni lill-Ministru u ninformah in time bl-affarijiet.

Min-naħa l-oħra l-prassi kienet illi liġi, anke jekk ma tkunx ġiet ippubblikata xorta ningħata kopja biex nagħtiha lill-kelliema ewlenin u lil min hu responsabbli.

Fil-fatt ikollna sebat ijiem minn dakinhar li ningħata dik il-kopja.

MR SPEAKER: Ladarba l-Leader of the House qed jinformana li m'hemm l-ebda tibdil fl-Abbozz ta' Liġi, jista' jikkonferma dan mal-Ministru konċernat u llejla stess jgħaddi kopja lill-Oppożizzjoni?

ONOR TONIO BORG: Dan jista' jsir fi kwalunke każ.

Jien naħseb li peress li s-Central Registry Bill huwa oħxon hemm bżonn żewġ seduti.

Għalhekk l-Abbozz ta' Liġi dwar l-Accountancy nibdewh nhar l-Erbgħa u ma naħsibx li dan għandu jieħu ħafna ħin.

JOE MIZZI: Imbagħad niltaqgħu u bħas-soltu ninformak kemm ikun hemm kelliema biex inkunu nistgħu nipprogrammaw il-ġranet.

Il-biċċa xogħol li rrid niċċara hija din.

Jien mhux qed noġġezzjona għax m'għandix id-dokument imma nixtieq inkun naf jekk hux se nżommu l-prassi tas-sebat ijiem.

TONIO BORG: Iva, se nżommuha.

JOE MIZZI: Mela liġi, jekk ma tkunx pubblikata ningħata kopja mis-sebat ijiem.

(Interruzzjonijiet)

MR SPEAKER: Jien irrid nirrimarka biss dan li se ngħid.

Dan huwa l-Kumitat li fih norganizzaw ix-xogħol tal-Kamra.

Naħseb li għall-futur ikun utli li ż-żewġ naħat, safejn hu possibbli dejjem, ikollhom idea ta' xi kemm ħin kull naħa se jkollha bżonn għad-diskussjoni.

Pereżempju l-Viċi Prim Ministru qed jgħidilna li fuq l-Abbozz ta' Liġi dwar ir-Reġistru Ċentrali qed jaħseb li se nieħdu żewġ seduti.

Għandi nifhem li f'dawn iż-żewġ seduti hija nkluża d-diskussjoni min-naħa tal-Gvern kif ukoll min-naħa tal-Oppożizzjoni.

JOE MIZZI: Peress li għadna fil-bidu tal-leġiżlatura, fil-grupp parlamentari għad irridu naraw il-liġijiet li se jiġu diskussi.

Dejjem hekk kienet il-prassi.

M'għandu jkun hemm l-ebda diffikultà għax il-linja se nżommuha imma ma nistax nintrabat la għadna ma ddiskutejna xejn dwar dan fil-grupp parlamentari.

Però kieku ma kienx se jkun hekk, kont ngħid mill-ewwel.

TONIO BORG: L-Oppożizzjoni kienet ivvotat favur il-liġijiet li semmejna.

Imbagħad jibqa' l-Abbozz ta' Liġi dwar ir-Refuġjati.

Dan nixtieq nagħtih ftit importanza wara li ngħaddu dawn iż-żewġ liġijiet li kien hemm fil-leġiżlatura l-antika għaliex hemm l-ewwel infringement proceedings kontra Malta li għadhom ma nbdewx.

Dawn huma żewġ direttivi tal-Unjoni Ewropea u allura konna lestejna l-Abbozzi ta' Liġi qabel imma mbagħad ġiet il-kampanja elettorali, ġie xolt il-Parlament imbagħad għaddew xahrejn biex jiltaqa' l-Parlament.

Dawn huma ppubblikati u jemendaw il-liġi dwar ir-refuġjati sabiex iġibu l-liġi Maltija allinjata mad-direttiva.

Però napprezzaw kieku l-Oppożizzjoni tagħtina indikazzjoni dwar x'se tkun il-pożizzjoni tagħha fuq dan l-Abbozz ta' Liġi għax jien inkun irrid nippjana wkoll.

Aħna ma morniex oltre d-direttivi tal-Unjoni Ewropea.

Imbagħad hemm - bħala ordni ta' kif nixtieq inressaq il-programm leġiżlattiv - l-Att dwar Ġieħ ir-Repubblika biex ikun hemm aktar flessibilità rigward in-numru.

Dan hemm bħal capping dwar kemm jistgħu jingħataw medalji u dan se jiġi estiż bi ftit.

Imbagħad għal-long service medal hemm xi emendi li safejn naf jien huma żgħar ħafna.

Wara rridu ngħaddu l-Abbozz ta' Liġi dwar l-Amministrazzjoni Pubblika.

Minn dawn l-Abbozzi ta' Liġi li għandna quddiemna llum dan qed inpoġġih lejn l-aħħar.

Fl-aħħar leġiżlatura dan l-Abbozz ta' Liġi kien fi stadju ta' Kumitat imbagħad ġie xolt il-Parlament.

MR SPEAKER: Grazzi.

L-Onor Galea.

MARIO GALEA: Jien nixtieq nissuġġerixxi - fejn hu possibbli dejjem hekk naħdmu jien u l-Onor.

Mizzi - li issa li nafu s-sekwenza ta' kif se jiġu diskussi dawn il-liġijiet forsi niftiehmu ftit meta jkun se jiġi diskuss kull Abbozz ta' Liġi.

Billi s'issa l-pożizzjoni tal-Oppożizzjoni fuq il-pairing hi li se tikkonsidra każ b'każ, aħna ovvjament irridu nkunu nafu, bejn wieħed u ieħor meta jkunu se jiġu diskussi l-Abbozzi ta' Liġi għax ikun hemm numru ta' talbiet ta' Ministri li jkunu jridu jsiefru fuq xogħol tal-Gvern.

Naħseb li jkun tajjeb li nipprogrammaw ftit ix-xogħol u forsi jkollna xi kuntatt bejnietna.

JOE MIZZI: Naċċertak li mhux se nimxi kif imxew miegħi fis-snin bejn l-1996 u l-1998 meta kienu jinformawni jekk kienx se jkun hemm pairing jew le filgħodu meta l-Abbozz ta' Liġi jkun se jiġi diskuss filgħaxija.

Jien mhux se nimxi b'dik is-sistema għax ġieli lill-membri lanqas kont nibgħathom barra peress li kont inkun informat tard u ġieli kont nissallab biex nara kif se nirranġa.

Jien se nara li ninformakom bl-affarijiet mill-ewwel.

TONIO BORG: Jista' jkun li għandna impressjoni differenti tal-istorja però issa se niċċekkja u nara kemm il-darba ngħata l-pairing.

Safejn naf jien f'kull division - sakemm kien irtirat jew meta jinħoloq xi inċident - dejjem tajna l-pairing.

JOE MIZZI: Jien nista' nġiblek it-transcript fejn dak li qed ngħid jien huwa kkonfermat.

TONIO BORG: Biex tirtira xi ħaġa trid tkun teżisti.

(Interruzzjonijiet)

JOE MIZZI: Le, mhux biex tirtirah imma biex tgħid li hemm pairing.

Bir-rispett kollu jekk il-liġi tkun se tiġi diskussa filgħaxija u nagħtik il-pairing filgħodu … (Interruzzjonijiet) Imma jien ma kontx ningħata garanzija li hemm pairing.

(Interruzzjonijiet)

MR SPEAKER: Jekk jogħġobkom, qegħdin noħorġu ftit barra mil-limiti tad-diskussjoni li għandna quddiemna.

Fuq dan il-punt tal-pairing indipendentement mill-istorja tal-lum - dik inħalliha għall-istoriċi u għal min jirriċerka s-sitwazzjoni - jidhirli li l-kwestjoni hija waħda ta' importanza u f'xi okkażjonijiet tista' tkun anke ta' importanza nazzjonali.

Filwaqt li jien nirrispetta bis-sħiħ id-deċiżjoni ta' kull naħa fuq dan is-suġġett, f'dan il-każ sta għall-Oppożizzjoni illi tiddeċiedi hi fil-kwadru politiku li jidhrilha hi x'għandha tagħmel.

Jekk se timxi - almenu għal dan l-ewwel perjodu - bis-sistema li tagħti l-pairing f'kull każ fuq il-merti tiegħu, fil-fehma tiegħi huwa importanti li kull każ għandu jiġi deċiż kmieni b'mod raġunevoli biex il-pairing ikun jista' jkollu l-effett prattiku tiegħu u n-naħa tal-Gvern tkun tista' tipparteċipa fix-xogħol tal-Gvern barra mill-pajjiż.

JOE MIZZI: Jien nista' ngħid illi fil-prattika diġà għamilnieha.

Fil-fatt kif eżatt iddiskutejna li jista' jkun hemm xi kontroversja jew vot jien mill-ewwel għaddejtha lill-Oppożizzjoni.

Din bdejtha mill-ġimgħa l-oħra jekk mhux mill-ġimgħa ta' qabel.

Jiġifieri fil-prattika hekk qed nagħmlu però ovvjament tajjeb li nfakkar illi f'dawn ix-xahrejn l-affarijiet se jibqgħu kif inhuma, sakemm ikun hemm il-ħatra tal-mexxej tal-Oppożizzjoni.

MARIO GALEA: I am stating the obvious u ġustament ngħid illi l-Onor.

Mizzi ilu li qalli mill-ġimgħa l-oħra li mhux se jkun hemm pairing.

Però jekk jgħidli ftit qabel jagħmel differenza għax ovvjament bħala whip jien ikolli request ta' Ministri li jkunu jridu jsiefru fuq xogħol tal-Parlament.

Is-sitwazzjoni s'issa hi illi jien qed nirrifjuta kull talba li jkolli kemm fuq xogħol tal-Parlament - diġà għandna numru ta' commitments ta' safar parlamentari illi ma nistgħux nonorawhom għax ma nafux il-pożizzjoni fuq il-pairing – kif ukoll fuq xogħol tal-Ministri.

Jiġifieri jekk inkunu nafu minn qabel li mhux se jkollna vot jew mhux se jkun hemm Abbozz ta' Liġi ta' kontroversja u nkunu ċerti li jkun hemm qbil dwaru ovvjament kieku wieħed jista' jiċċara ċertu safar li jkun hemm.

JOE MIZZI: Naċċertak illi min-naħa tagħna m'hemm l-ebda problema.

Dejjem ikkooperajna u nibqgħu nikkooperaw jiġifieri taħsbux li se jkun hemm xi ħaġa differenti.

Meta liġi tkun ippubblikata u nkunu ngħatajna kopja wieħed ikun irid jaraha u jiddiskutiha mill-ewwel.

Issa meta jien ikolli l-liġijiet f'idejja mill-ewwel ngħaddihom lill-grupp biex niddiskutuhom.

Kif inkun naf il-pożizzjoni tagħna ovvjament ngħaddihom, bħalma nagħmel is-soltu, jiġifieri m'hemm l-ebda problema.

MR SPEAKER: Rigward il-kompożizzjoni u l-ħatra tal-Kumitati Permanenti ridt niġbed l-attenzjoni illi l-Ordni Permanenti 120A jitkellem dwar it-terminu ta' xahar minn meta tiltaqa' l-Kamra l-ewwel darba.

TONIO BORG: Iva, aħna se nlaqqgħu l-grupp parlamentari biex nikkomponu l-parti tagħna tad-delegazzjoni.

Se nagħmel appell - diġà għamiltu fil-passat u issa se nagħmlu aktar - għax hemm żewġ organizzazzjonijiet li huma l-Inter-Parliamentary Union u l-Kunsill tal-Ewropa li jimponu fuqna li għallinqas persuna waħda trid tkun tas-sess femminili.

Issa min-naħa tal-Gvern għandna żewġ deputati nisa u t-tnejn huma Cabinet Ministers.

Aħna ma nistgħux nibagħtu ministri fl-Inter-Parliamentary Union u fil-Kunsill tal-Ewropa għax ix-xogħol tagħhom hu li jkunu Malta mentri l-Oppożizzjoni għandha tliet deputati nisa u l-ebda waħda minnhom mhi ministru.

In-numri hekk qegħdin.

(Interruzzjonijiet) Fl-IPU fejn m'għandniex mara … Fil-Kunsill tal-Ewropa kellna lil Helen D'Amato.

MR SPEAKER: Però inti kont qed titkellem fuq id-delegazzjonijiet parlamentari.

(Interruzzjonijiet) Jien se nqajmu dak l-argument jiġifieri fuq il-kumitati permanenti … (Interruzzjonijiet)

JOE MIZZI: Il-kumitati permanenti u d-delegazzjonijiet se jibqgħu kif inhuma.

Imbagħad tiġi ppreżentata mozzjoni u la jinħatar mexxej ġdid ikun hemm tibdil u nerġgħu nagħmlu … (Interrruzzjonijiet)

Peress li jien membru tal-IPU nista' ngħid li hemm soluzzjoni għall-problema li hemm dwar in-nisa.

Mhux kull darba trid titla' mara imma għallinqas trid titla' darba għax inkella titlef il-vot.

Tista' titla' mara għall-okkażjoni ta' Ġinevra u ma nitilfuhx il-vot.

Irridu nikkooperaw biex meta jkun hemm bżonn, nivvotaw imma ma tistax torbot lilna bilfors.

(Interruzzjonijiet) Naħseb li din aħjar niddiskutuha bejnietna għax hemm soluzzjoni.

TONIO BORG: Però wieħed irid japprezza li aħna għandna żewġ deputati nisa u t-tnejn huma ministri.

(Interruzzjonijiet)

MR SPEAKER: L-importanza li nara jien hija li ż-żewġ naħat huma konxji minn dawn l-impenji li għandna quddiemna.

Jien napprezza d-diskussjonijiet ta' bejnietkom imma nistgħu nikkonkluduhom.

TONIO BORG: Nifhem li l-Oppożizzjoni qed tgħid li l-membri kollha li kellha, mhux biss fil-Kumitati Permanenti inma anke fl-IPU, se jibqgħu l-istess.

JOE MIZZI: Iva, għalissa kollox kif inhu se jibqa'.

Imbagħad jekk jinbidlu l-affarijiet nagħmlu mozzjoni.

Min-naħa tagħna tista' tmexxi.

AFFARIJIET OĦRA

MR SPEAKER: Grazzi.

Xtaqna nagħtu xi informazzjoni fuq il-kwestjoni ta' għoti tad-demm.

Hawn stedina biex il-Membri Parlamentari f'xi okkażjoni partikolari jiftiehmu biex jagħtu d-demm u l-blood bank lest li jibgħat il-mobile blood bank unit viċin il-Parlament.

Naħseb li dan ikun għall-ħabta ta' Lulju.

JOE MIZZI: M'hemmx problema dwar dan.

MARIO GALEA: Naħseb illi din ġiet darb'oħra u kien hemm konkorrenza.

L-aktar ħaġa importanti hi li jagħżlu ġurnata huma meta jiġu.

Jien nissuġġerixxi li tkun ġurnata fejn ikun hemm il-Parlament u idealment meta jkun hemm division għax jiġu aktar nies.

Naħseb li m'għandhiex tkun problema.

MR SPEAKER: Qabel naġġornaw nixtieq naqsam xi ħaġa magħkom.

Ma nixtieqx li tikkummentaw fuqha imma sempliċement tqanqluha fil-gruppi parlamentari tagħkom.

Fid-dawl tal-ħtieġa li kemm jista' jkun nagħmlu użu mit-tmexxija elettronika tal-affarijiet tal-Parlament u nevitaw ħafna karti, għad hemm aktar skop li nibqgħu nibagħtu l-aġenda bil-posta u b'dawk il-karti kollha li nibagħtu magħha, pereżempju?

Jien naħseb li qed nużaw wisq karti li mbagħad jintremew, għalkemm f'ċertu sens jiġu riċiklati.

JOE MIZZI: Iva, naħseb li l-aħjar niltaqgħu u naraw x'hawn electronic u x'hawn hard copies.

Imbagħad wara li naraw x'hawn u x'ma hawnx nitkellmu ftit dwar dan għax jien bħalek nemmen.

MR SPEAKER: Jekk ikun hemm xi Membru li forsi ma jkunx daqshekk familjari ma' dawn l-affarijiet forsi niftehmu biex jibqa' jirċeviha b'dan il-mod hu biss.

MARIO GALEA: Jien xtaqt li jkun hemm konsiderazzjoni ta' proċedura both ways għax fil-leġiżlatura l-oħra jien kont għedt li lili m'hemmx għalfejn jibagħtuli hard copy tal-aġenda għax jien neħodha mill-email.

Imma minkejja li jien kont għedt li kif nirċeviha nqattagħha għax jien inkun rajtha fuq l-email xorta bqajt nirċeviha kuljum jiġifieri naħseb illi jrid ikun hemm konsiderazzjoni anke min-naħa tal-Parlament

MR SPEAKER: Jien nippreferi li din titqanqal fiż-żewġ gruppi parlamentari mbagħad terġa' tiġi diskussa.

Jien nirringrazzjakom u naġġorna l-laqgħa għal data ulterjuri li tiġi miftiehma aktar tard.

Grazzi ħafna.

Fis-7.15 p.m. il-Kumitat aġġorna għal data li kellha tiġi komunikata aktar tard


IL-ĦDAX-IL PARLAMENT

KUMITAT PERMANENTI DWAR IX-XOGĦOL TAL-KAMRA

LAQGĦA NRU.

It-Tnejn, 19 ta' Mejju 2008

Il-Kumitat Permanenti dwar ix-Xogħol tal-Kamra ltaqa' fil-Palazz, il-Belt Valletta, fis-6.45 p.m.

PREŻENTI

Il-Viċi Prim Ministru u Ministru ta' Affarijiet Barranin, is-Segretarju Parlamentari l-Onor Mario Galea, l-Onor Frederick Azzopardi u l-Onor Joe Mizzi.

Il-Viċi Prim Ministru u l-Ministru ta' l-Affarijiet Barranin u l-Onor Joe Mizzi, Whip ta' l-Oppożizzjoni, esprimew ir-rieda tagħhom li anke matul din il-leġislatura ż-żewġ naħat tal-Kamra jaħdmu b'sens ta' koperazzjoni biex il-Parlament iwettaq il-ħidma tiegħu għall-ġid tal-poplu kollu.

Il-Kumitat qabel li l-laqgħat tal-Kumitati Permanenti, inkluż il-Kumitat Permanenti dwar ix-Xogħol tal-Kamra u l-Kumitati Magħżula, jiġu streamed fuq l-internet ħlief jekk mhux ordnat xort'oħra, u jkunu aċċessibbli fuq il-website uffiċjali tal-Parlament.

L-Onor Joe Mizzi qajjem il-punt li fil-leġislatura preċedenti kienet qed tiġi esplorata l-possibilità li s-seduti tal-Parlament jiġu trasmessi fuq it-televiżjoni.

Il-Viċi Prim Ministru u Ministru ta' l-Affarijiet Barranin informa lill-Kumitat li, bi ftehim bejn iż-żewġ naħat tal-Kamra, in-numru ta' seduti bi tweġiba għall-Indirizz tal-President ser jiġi estiż minn tlieta, kif provdut bl-Ordnijiet Permanenti, għal sitta.

Għar-rigward tal-pairing, l-Onor Joe Mizzi informa lill-Kumitat li l-grupp parlamentari fl-Oppożizzjoni kien iddikjara – kif anke kien informa lill-Whip tal-grupp parlamentari fil-Gvern dwar dan - li l-pairing ma kienx se jingħata fi tmiem id-dibattitu bi tweġiba għall-Indirizz tal-President nhar l-Erbgħa, 21 ta' Mejju, u għaldaqstant it-talba tal-Gvern li l-Ministru ta' l-Intern jattendi laqgħa Ewro-Mediterranja ma setgħetx tiġi milqugħa.

L-Onor Joe Mizzi informa lill-Kumitat li l-pairing kien se jingħata fuq il-mertu ta' kull każ.

Xogħol tal-Kamra

Il-Viċi Prim Ministru u Ministru ta' l-Affarijiet Barranin informa lill-Kumitat li wara d-dibattitu bi tweġiba għad-diskors tal-President, il-Kamra kienet se tgħaddi biex tiddiskuti l-Abbozz ta' Liġi dwar ir-Reġistru Ċentrali - Abbozz Nru 3 – u l-Abbozz ta' Liġi li jemenda l-Att dwar il-Professjoni ta' l-Accountancy u liġijiet oħra – Abbozz Nru 5.

Il-Kamra kellha wkoll tiddiskuti l-Abbozz ta' Liġi dwar ir-Refuġjati, l-Abbozz ta' Liġi dwar Ġieħ ir-Repubblika, u l-Abbozz ta' Liġi dwar l-Amministrazzjoni Pubblika.

Il-Kumitat ikkonferma l-prassi li abbozz ta' liġi, pubblikat jew kopja draft, jiġi mgħoddi lill-Oppożizzjoni permezz tal-Whip mhux anqas minn sebat ijiem qabel ma jersaq għad-diskussjoni fil-Kamra.

Mr Speaker wera x-xewqa li ż-żewġ naħat tal-Kamra jkollhom idea ċara tal-ħin meħtieġ għad-dibattitu fuq l-abbozzi ta' liġi quddiem il-Parlament.

Il-Viċi Prim Ministru u Ministru ta' l-Affarijiet Barranin irrefera għall-kompożizzjoni tal-Kumitati Permanenti li skond l-Ordni Permanenti 120A jridu jitwaqqfu sa xahar minn meta jiltaqa' għall-ewwel darba l-Parlament.

Irrefera wkoll għall-kompożizzjoni tad-delegazjonijiet parlamentari b'mod partikolari għad-delegazzjoni fil-Kunsill ta' l-Ewropa u fl-Unjoni Inter Parlamentari li jesiġu li fid-delegazzjoni jkun hemm membru feminili.

L-Onor.

Joe Mizzi informa lill-Kumitat li għalissa, il-membri ta' l-Oppożizzjoni fil-Kumitati Permanenti u fid-delegazzjonijiet parlamentari se jibqgħu dawk li kienu fil-leġislatura preċedenti.

Affarijiet oħra

Mr Speaker informa lill-Kumitat dwar stedina li l-Parlament kellu mill-Blood Transfusion Unit biex il-Membri Parlamentari jagħtu d-demm.

Aktar dettalji kellhom jingħataw lill-Parliamentary Whips aktar 'il quddiem.

Mr Speaker talab lill-gruppi parlamentari jikkonsidraw jekk għadx hemm il-ħtieġa li l-aġenda parlamentari tibqa' tintbagħat bil-posta.

Fil-preżent, l-aġenda kienet qed tintbagħat lill-Membri permezz tal-posta u ta' l-email u anke titpoġġa fuq il-website tal-Parlament.

Din il-proposta kellha tiġi kkonsidrata fi ħdan il-gruppi parlamentari.

Fis-7.15 p.m. il-Kumitat aġġorna għal data li kellha tiġi komunikata aktar tard

AĠENT SKRIVAN TAL-KAMRA

Proceedings, agenda, minutes and transcripts of the parliamentary committees docx


IL-ĦDAX-IL PARLAMENT

KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET BARRANIN U EWROPEJ

AVVIŻ

Laqgħa Nru. 1

It-Tnejn, 7 ta' Lulju 2008 fis-6.30 p.m.

L-Onor.

Michael Frendo, President tal-Kumitat Permanenti dwar l-Affarijiet Barranin u Ewropej, javża li l-Kumitat se jiltaqa' nhar it-Tnejn, 7 ta' Lulju 2008 fis-6.30 p.m fil-Kamra tal-Kumitati fil-Palazz il-Belt b'din l-aġenda:-

Affarijiet Amministrattivi;

Relazzjoni tal-Viċi Prim Ministru u Ministru ta' l-Affarijiet Barranin dwar:

Affarijiet oħrajn.


IL-ĦDAX-IL PARLAMENT

LAQGĦA NRU.

It-Tnejn, 7 ta' Lulju 2008.

Il-Kumitat Permanenti dwar l-Affarijiet Barranin u Ewropej iltaqa' fil-Palazz, il-Belt Valletta, fis-6.40 p.m.

L-Onor Michael Frendo, President tal-Kumitat, ippresieda.

PREŻENTI: Il-Viċi Prim Ministru u Ministru ta' l-Affarijiet Barranin Dr Tonio Borg, l-Onor Charlo' Bonnici, l-Onor Leo Brincat, l-Onor Beppe Fenech Adami u l-Onor George Vella.

SKUŻAT: L-Onor Francis Agius kien imsiefer fuq xogħol parlamentari tal-Kumitat stess.

Preżenti wkoll kien hemm Ms Maryanne Vella, is-Sur Charlot Cassar u s-Sur Ian Paul Bajada, research analysts mal-Kumitat Permanenti għall-Affarijiet Barranin u Ewropej u s-Sur Charles Inguanez, Direttur Ġenerali, is-Sur Martin Valentino, Direttur, u Ms Hanan El Khatib mill-Ministeru ta' l-Affarijiet Barranin.

Il-President talab il-permess tal-Kumitat sabiex cameraman u fotografu tal-Media.link Communications Ltd ikunu jistgħu jieħdu filmat u ritratti ta' l-ewwel parti tal-laqgħa.

Il-permess ingħata.

PREŻENTAZZJONI TA' KARTI

Il-President tal-Kumitat ippreżenta lill-Kumitat dawn id-dokumenti:-

Dokument 1 Riżoluzzjoni 643 adottata mill-Kamra tad-Deputati tar-Repubblika Ċeka dwar il-Kosovo bid-data tas-6 ta' Frar 2008 mibgħuta lill-Mr Speaker fil-21 ta' Frar 2008;

Dokument 2 Prague Declaration on European Conscience and Communism adottata fil-Konferenza Internazzjonali li nżammet fis-Senat tar-Repubblika Ċeka fit-2 u t-3 ta' Ġunju 2008;

Dokument 3 Riżoluzzjoni tal-Joint Parliamentary Committee tal-European Economic Area fuq l-Annual Report on the Functioning of the EEA Agreement in 2007 li ġiet adottata fid-29 ta' April 2008 ġewwa Svartsengi fl-Iżlanda; u

100 riżoluzzjoni, 4 dikjarazzjonijiet, deċiżjoni u rakkmandazzjoni li għaddew jew ittieħdu mill-Parlament Ewropew bejn il-perjodu ta' Diċembru 2007 u Mejju 2008 u li l-Parlament Ewropew iddeċieda li jibgħat lill-parlamenti ta' l-Istati Membri:

Dokument 4 Riżoluzzjoni leġiżlattiva tal-Parlament Ewropew tal-11 ta' Diċembru 2007 dwar il-proposta għal deċiżjoni tal-Kunsill dwar il-konklużjoni ta' protokoll li jemenda l-Ftehim bejn il-Komunità Ewropea u r-Renju tal-Marokk dwar ċerti aspetti tas-servizzi bl-ajru, sabiex titqies l-adeżjoni għall-Unjoni Ewropea tar-Repubblika tal-Bulgarija u tar-Rumanija (COM(2007)0497 – C6-0329/2007 – 2007/0183(CNS)) - P6_TA-PROV(2007)0578;

Dokument 5 Riżoluzzjoni leġiżlattiva tal-Parlament Ewropew tal-11 ta' Diċembru 2007 dwar il-proposta għal deċiżjoni tal-Kunsill dwar il-konklużjoni ta' Protokolli li jemendaw il-Ftehimiet dwar ċerti aspetti tas-servizzi bl-ajru bejn il-Komunità Ewropea u l-Gvern tal-Ġeorġja, ir-Repubblika tal-Libanu, ir-Repubblika tal-Maldivi, ir-Repubblika tal-Moldova, il-Gvern tar-Repubblika ta' Singapor u r-Repubblika Orjentali ta' l-Urugwaj biex tittieħed kunsiderazzjoni ta' l-adeżjoni ma' l-Unjoni Ewropea tar-Repubblika tal-Bulgarija u tar-Rumanija (COM(2007)0366 – C6-0265/2007 – 2007/0125(CNS)) - P6_TA-PROV(2007)0579;

Dokument 6 Riżoluzzjoni leġiżlattiva tal-Parlament Ewropew tat-12 ta' Diċembru 2007 dwar il-proposta ta' deċiżjoni tal-Kunsill u tar-rappreżentanti tal-gvernijiet ta' l-Istati Membri ta' l-Unjoni Ewropea fi ħdan il-Kunsill dwar il-konklużjoni ta' ftehima Ewro-Mediterranja rigward is-servizzi ta' l-ajru bejn, fuq naħa, il-Komunita?

Ewropea u l-Istati Membri tagħha, u fuq l-oħra, ir-Renju tal-Marokk (COM(2006)0145 – C6-0333/2007 – 2006/0048(CNS)) - P6_TA-PROV(2007)0600;

Dokument 7 Riżoluzzjoni leġiżlattiva tal-Parlament Ewropew tat-12 ta' Diċembru 2007 dwar il-proposta għal deċiżjoni tal-Kunsill dwar il-konklużjoni ta' Protokoll li jemenda l-Ftehim Ewro-Mediterranju dwar is-Servizzi ta' l-Ajru bejn il-Komunità Ewropea u l-Istati Membri tagħha, minn naħa, u r-Renju tal-Marokk, min-naħa l-oħra, sabiex titqies l-adeżjoni għall-Unjoni Ewropea tar-Repubblika tal-Bulgarija u tar-Rumanija.

Dokument 8 Riżoluzzjoni tal-Parlament Ewropew tat-12 ta' Diċembru 2007 dwar l-organizzazzjoni komuni tas-suq fis-settur tal-prodotti tas-sajd u ta' l-akwakultura (2007/2109(INI)) - P6_TA-PROV(2007)0606;

Dokument 9 Riżoluzzjoni tal-Parlament Ewropew tat-12 ta' Diċembru 2007 dwar il-ġlieda kontra t-terroriżmu - P6_TA-PROV(2007)0612;

Dokument 10 Riżoluzzjoni tal-Parlament Ewropew tat-12 ta' Diċembru 2007 dwar il-Programm Leġiżlattiv u ta" Ħidma tal-Kummissjoni għall-2008 - P6_TA-PROV(2007)0613;

Dokument 11 Riżoluzzjoni leġiżlattiva tal-Parlament Ewropew tat-13 ta' Diċembru 2007 dwar il-proposta għal deċiżjoni tal-Kunsill u l-Kummissjoni dwar il-konklużjoni tal-Ftehim ta' Stabilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Montenegro, minn naħa l-oħra (COM(2007)0350 – C6-0463/2007 – 2007/0123(AVC)) - P6_TA-PROV(2007)0617;

Dokument 12 Riżoluzzjoni tal-Parlament Ewropew tat-13 ta' Diċembru 2007 dwar l-10 Anniversarju mill-Konvenzjoni ta' Ottawa dwar il-Projbizzjoni ta' l-Użu, tal-Ħażna, tal-Produzzjoni u tat-Trasferiment ta' Mini Antipersonell u l-Qerda Tagħhom ta' l-1997 - P6_TA-PROV(2007)0621;

Dokument 13 Riżoluzzjoni tal-Parlament Ewropew tat-13 ta' Diċembru 2007 dwar is-Samit UE/Ċina u l-UE/Ċina djalogu dwar id-drittijiet tal-bniedem - P6_TA-PROV(2007)0622;

Dokument 14 Riżoluzzjoni leġiżlattiva tal-Parlament Ewropew tat-13 ta' Diċembru 2007 dwar il-finalizzazzjoni ta' Ftehima ta' Stabilizzazzjoni u Assoċjazzjoni bejn il-Komunità Ewropea u l-Istati Membri tagħha min-naħa waħda, u l-Montenegro min-naħa l-oħra - P6_TA-PROV(2007)0624;

Dokument 15 Riżoluzzjoni tal-Parlament Ewropew tat-13 ta' Diċembru 2007 dwar id-diżastri navali fl-Istress ta' Kerch fil-Baħar l-Iswed u t-tniġġiż miż-żejt li rriżulta - P6_TA-PROV(2007)0625;

Dokument 16 Riżoluzzjoni tal-Parlament Ewropew tat-13 ta' Diċembru 2007 dwar it-tessuti - P6_TA-PROV(2007)0628;

Dokument 17 Riżoluzzjoni tal-Parlament Ewropew tat-13 ta' Diċembru 2007 dwar ir-relazzjonijiet kummerċjali u ekonomiċi mal-Korea (2007/2186(INI)) - P6_TA-PROV(2007)0629;

Dokument 18 Riżoluzzjoni tal-Parlament Ewropew tal-15 ta' Jannar 2008 dwar l-istrateġija Komunitarja 2007–2012 għas-saħħa u s-sigurtà fuq il-post tax-xogħol (2007/2146(INI)) P6_TA-PROV(2008)0009;

Dokument 19 Riżoluzzjoni tal-Parlament Ewropew tas-17 ta' Jannar 2008 dwar is-sitwazzjoni fl-Eġittu - P6_TA-PROV(2008)0023;

Dokument 20 Riżoluzzjoni tal-Parlament Ewropew tas-17 ta' Jannar 2008 dwar it-tieni Forum dwar il-Governanza ta' l-Internet, li sar f'Rio de Janeiro bejn it-12 u l-15 ta' Novembru 2007 - P6_TA-PROV(2008)0020;

Dokument 21 Riżoluzzjoni tal-Parlament Ewropew tas-16 ta' Jannar 2008 dwar tagħlim għall-adulti: qatt ma huwa tard wisq biex titgħallem (2007/2114(INI) - P6_TA-PROV(2008)0013;

Dokument 22 Riżoluzzjoni tal-Parlament Ewropew tas-17 ta' Jannar 2008 dwar l-arrest tad-dissident Ċiniż Hu Jia - P6_TA-PROV(2008)0021;

Dokument 23 Riżoluzzjoni tal-Parlament Ewropew tas-17 ta' Jannar 2008 dwar Approċċ Politiku Reġjonali għall-Baħar l-Iswed (2007/2101(INI)) - P6_TA-PROV(2008)0017;

Dokument 24 Riżoluzzjoni tal-Parlament Ewropew tal-31 ta' Jannar 2008 dwar l-Iran - P6_TA-PROV(2008)0031;

Dokument 25 Riżoluzzjoni tal-Parlament Ewropew tal-31 ta' Jannar 2008 dwar ir-riżultat tal-Konferenza ta' Bali dwar il-Bidla fil-Klima (COP 13 u COP/MOP 3) - P6_TA-PROV(2008)0032;

Dokument 26 Riżoluzzjoni tal-Parlament Ewropew tal-31 ta' Jannar 2008 dwar il-Pjan ta' azzjoni għall-effiċjenza fl-enerġija: it-twettiq tal-potenzjal (2007/2106(INI)) - P6_TA-PROV(2008)0033;

Dokument 27 Riżoluzzjoni tal-Parlament Ewropew tal-31 ta' Jannar 2008 dwar Strateġija Ewropea għar-Roma - P6_TA-PROV(2008)0035;

Dokument 28 Riżoluzzjoni leġiżlattiva tal-Parlament Ewropew tad-19 ta' Frar 2008 dwar il-proposta għal deċiżjoni tal-Kunsill dwar il-konklużjoni ta' Protokoll għall-Ftehim Ewro-Mediterranju bejn il-Komunitajiet Ewropej u l-Istati Membri tagħhom, min-naħa waħda, u l-Istat ta' Iżrael, min-naħa l-oħra, biex jittieħed kont ta' l-adeżjoni tar-Repubblika tal-Bulgarija u tar-Rumanija ma" l-Unjoni Ewropea (15061/2007 – COM(2007)0464 – C6-0445/2007 – 2007/0165(AVC)) - P6_TA-PROV(2008)0036;

Dokument 29 Riżoluzzjoni leġiżlattiva tal-Parlament Ewropew tad-19 ta' Frar 2008 dwar il-proposta għal deċiżjoni tal-Kunsill dwar il-konklużjoni ta' Protokoll mal-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika Għarbija ta' l-Eġittu, min-naħa l-oħra, sabiex jittieħed kont ta' l-adeżjoni ma' l-Unjoni Ewropea tar-Repubblika tal-Bulgarija u r-Rumanija (13199/2007 – COM(2007)0487 – C6-0438/2007 – 2007/0180(AVC)) - P6_TA-PROV(2008)0037;

Dokument 30 Riżoluzzjoni leġiżlattiva tal-Parlament Ewropew tad-19 ta' Frar 2008 dwar il-proposta għal deċiżjoni tal-Kunsill dwar il-finalizzazzjoni ta' Ftehim bejn il-Komunità u l-Konfederazzjoni Żvizzera fil-qasam Awdjoviżiv, li tistabbilixxi t-termini u l-kundizzjonijiet għall-parteċipazzjoni tal-Konfederazzjoni Żvizzera fil-programmi tal-Komunità MEDIA 2007, u Att Finali (COM(2007)0477 – C6-0328/2007 – 2007/0171(CNS)) - P6_TA-PROV(2008)0046;

Dokument 31 Riżoluzzjoni tal-Parlament Ewropew tad-19 ta' Frar 2008 dwar l-Istrateġija ta' l-Unjoni Ewropea li tiżgura aċċess għas-suq għall-kumpaniji Ewropej (2007/2185(INI)) - P6_TA-PROV(2008)0053;

Dokument 32 Riżoluzzjoni leġiżlattiva tal-Parlament Ewropew ta' l-20 ta' Frar 2008 dwar it-Trattat ta' Lisbona (2007) - P6_TA-PROV(2008)0055;

Dokument 33 Riżoluzzjoni tal-Parlament Ewropew tal-20 ta' Frar 2008 dwar il-kontribut ghall-Kunsill Ewropew tar-Rebbiegha 2008 rigward l-Istrateġija ta' Liżbona - P6_TA-PROV(2008)0057;

Dokument 34 Riżoluzzjoni tal-Parlament Ewropew ta' l-20 ta' Frar 2008 dwar il-Linji Gwida Integrati għat-Tkabbir u l-Impjiegi (Taqsima: linji gwida ġenerali għall-politiki ekonomiċi ta' l-Istati Membri u l-Komunità): It-tnedija taċ-ċiklu l-ġdid (2008-2010) (COM(2007)0803 – 2007/2275(INI)) - P6_TA-PROV(2008)0058;

Dokument 35 Riżoluzzjoni tal-Parlament Ewropew ta' l-20 ta' Frar 2008 dwar Strateġija ta' l-UE għall-Asja Ċentrali (2007/2102(INI)) - P6_TA-PROV(2008)0059;

Dokument 36 Riżoluzzjoni tal-Parlament Ewropew tal-21 ta' Frar 2008 dwar it-23 Rapport Annwali tal-Kummissjoni dwar il-Kontroll ta' l-Applikazzjoni tal-Liġi Komunitarja (2005) (2006/2271(INI)) - P6_TA-PROV(2008)0060;

Dokument 37 Riżoluzzjoni tal-Parlament Ewropew tal-21 ta' Frar 2008 dwar is-Sitwazzjoni f'Gaża - P6_TA-PROV(2008)0064;

Dokument 38 Riżoluzzjoni tal-Parlament Ewropew tal-21 ta' Frar 2008 dwar is-Seba' Sessjoni tal-Kunsill tad-Drittijiet tal-Bniedem tan-Nazzjonijiet Uniti - P6_TA-PROV(2008)0065;

Dokument 39 Riżoluzzjoni tal-Parlament Ewropew tal-21 ta' Frar 2008 dwar il-ġejjieni demografiku ta" l-Ewropa (2007/2156(INI)) - P6_TA-PROV(2008)0066;

Dokument 40 Riżoluzzjoni tal-Parlament Ewropew tal-21 ta' Frar 2008 dwar l-importanza li jkunu appoġġjati miżuri għat-titjib tal-koperazzjoni xjentifika internazzjonali ma' l-Afrika - P6_TA-PROV(2008)0067;

Dokument 41 Riżoluzzjoni tal-Parlament Ewropew tal-21 ta' Frar 2008 dwar Timor Leste - P6_TA-PROV(2008)0070;

Dokument 42 Riżoluzzjoni tal-Parlament Ewropew tal-21 ta' Frar 2008 dwar il-Belarus - P6_TA-PROV(2008)0071;

Dokument 43 Riżoluzzjoni tal-Parlament Ewropew tal-21 ta' Frar 2008 dwar Kivu tat-Tramuntana - P6_TA-PROV(2008)0072;

Dokument 44 Riżoluzzjoni leġiżlattiva tal-Parlament Ewropew tal-11 ta' Marzu 2008 dwar politika Ewropea tat-trasport sostenibbli li tqis il-linji politiċi Ewropej dwar l-enerġija u l-ambjent (2007/2147(INI)) P6_TA-PROV(2008)0087;

Dokument 45 Riżoluzzjoni leġiżlattiva tal-Parlament Ewropew tal-11 ta' Marzu 2008 dwar il-proposta għal deċiżjoni tal-Kunsill dwar il-konklużjoni tal-ftehim bejn il-Komunità Ewropea u l-Emirati Għarab Maqħquda dwar ċerti aspetti tas-servizzi bl-ajru (COM(2007)0134 – C6-0472/2007 – 2007/0052(CNS)) P6_TA-PROV(2008)0074;

Dokument 46 Riżoluzzjoni tal-Parlament Ewropew tat-12 ta' Marzu 2008 dwar l-Agrikoltura sostenibbli u l-bijogass: il-ħtieġa għal reviżjoni tal-leġiżlazzjoni ta' l-UE (2007/2107(INI)) P6_TA-PROV(2008)0095;

Dokument 47 Riżoluzzjoni tal-Parlament Ewropew tat-13 ta' Marzu 2008 dwar il-każ taċ-ċittadin Iranjan Seyed Mehdi Kazemil P6_TA-PROV(2008)0107;

Dokument 48 Riżoluzzjoni tal-Parlament Ewropew tat-13 ta' Marzu 2008 dwar ir-Russja P6_TA-PROV(2008)0105;

Dokument 49 Riżoluzzjoni tal-Parlament Ewropew tat-13 ta' Marzu 2008 dwar il-każ tal-ġurnalista Afgan Perwiż Kambakhsh P6_TA-PROV(2008)0106;

Dokument 50 Riżoluzzjoni tal-Parlament Ewropew tat-13 ta' Marzu 2008 dwar l-Ugwaljanza tas-Sessi u Poter lin-Nisa fil-Koperazzjoni għall-Iżvilupp (2007/2182(INI)) P6_TA-PROV(2008)0103;

Dokument 51 Riżoluzzjoni tal-Parlament Ewropew tat-13 ta' Marzu 2008 dwar is-sitwazzjoni partikolari tan-nisa fil-ħabs u l-impatt tal-priġunerija ta' ġenituri fuq il-ħajja soċjali u dik tal-familja (2007/2116(INI)) P6_TA-PROV(2008)0102;

Dokument 52 Riżoluzzjoni tal-Parlament Ewropew tat-13 ta' Marzu 2008 dwar l-Armenja P6_TA-PROV(2008)0104;

Dokument 53 Riżoluzzjoni tal-Parlament Ewropew tat-13 ta' Marzu 2008 dwar l-Isfida tal-Politika ta' l-UE dwar il-Koperazzjoni għall-Iżvilupp għall-Istati Membri l-ġodda (2007/2140(INI)) P6_TA-PROV(2008)0097;

Dokument 54 Riżoluzzjoni tal-Parlament Ewropew tat-13 ta' Marzu 2008 dwar il-Kodiċi ta" Kondotta ta" l-UE rigward l-Esportazzjoni ta" l-Armi – in-nuqqas min-naħa tal-Kunsill li jadotta l-Pożizzjoni Komuni u jibdel dan il-Kodiċi fi strument li jorbot legalment P6_TA-PROV(2008)0101;

Dokument 55 Riżoluzzjoni leġiżlattiva tal-Parlament Ewropew tal-11 ta' Marzu 2008 dwar il-proposta għal Regolament tal-Kunsill li jikkonċerna l-konklużjoni tal-Ftehima tas-Sħubija dwar is-Sajd bejn il-Komunità Ewropea u r-Repubblika tal-Ginea-Bissaw.

Dokument 56 Riżoluzzjoni leġiżlattiva tal-Parlament Ewropew tal-11 ta' Marzu 2008 dwar il-proposta għal regolament tal-Kunsill li jirrigwarda l-konklużjoni tal-Ftehim tas-Sħubija dwar is-Sajd bejn il-Komunità Ewropea minn naħa u l-Kosta ta' l-Avorju min-naħa l-oħra (COM(2007)0648 – C6-0429/2007 – 2007/0226(CNS)) P6_TA-PROV(2008)0086;

Dokument 57 Riżoluzzjoni tal-Parlament Ewropew ta' l-10 ta' April 2008 dwar l-analiżi ta' nofs il-perjodu tas-Sitt Programm ta' Azzjoni Ambjentali Komunitarju (2007/2204(INI)) - P6_TA-PROV(2008)0122;

Dokument 58 Riżoluzzjoni leġiżlattiva tal-Parlament Ewropew ta' l-10 ta' April 2008 dwar l-għodod ta' ġestjoni bbażati fuq id-drittijiet għas-sajd (2007/2111(INI)) - P6_TA-PROV(2008)0113;

Dokument 59 Riżoluzzjoni tal-Parlament Ewropew ta' l-10 ta' April 2008 dwar l-industriji kulturali fl-Ewropa (2007/2153(INI) - P6_TA-PROV(2008)0123;

Dokument 60 Riżoluzzjoni tal-Parlament Ewropew ta' l-10 ta' April 2008 dwar aġenda Ewropea tal-kultura fl-era tal-globalizzazzjoni (2007/2211(INI) - P6_TA-PROV(2008)0124;

Dokument 61 Riżoluzzjoni leġiżlattiva tal-10 ta' April 2008 tal-Parlament Ewropew dwar il-ġlieda kontra l-kanċer fl-Unjoni Ewropea mkabbra - P6_TA-PROV(2008)0121;

Dokument 62 Dikjarazzjoni tal-Parlament Ewropew dwar il-qtil ta' l-attivist tad-drittijiet tal-bniedem Munir Said Thalib - P6_TA-PROV(2008)0126;

Dokument 63 Riżoluzzjoni tal-Parlament Ewropew ta' l-10 ta' April 2008 dwar ir-rapport ta" progress tal-Kroazja għall-2007 (2007/2267(INI)) - P6_TA-PROV(2008)0120;

Dokument 64 Riżoluzzjoni tal-Parlament Ewropew ta' l-10 ta' April 2008 dwar is-sitwazzjoni fit-Tibet - P6_TA-PROV(2008)0119;

Dokument 65 Riżoluzzjoni tal-Parlament Ewropew tat-22 ta' April 2008 dwar id-Donazzjoni u t-Trapjant ta' Organi: Azzjonijiet politiċi fil-livell ta" l-UE (2007/2210(INI)) P6_TA-PROV(2008)0130;

Dokument 66 Riżoluzzjoni tal-Parlament Ewropew tat-22 ta' April 2008 dwar l-irwol tal-volontarjat fil-kontribuzzjoni għal koeżjoni ekonomika u soċjali (2007/2149(INI)) P6_TA-PROV(2008)0131;

Dokument 67 Riżoluzzjoni tal-Parlament Ewropew tat-22 ta' April 2008 dwar ir-rapport annwali 2006 tal-Bank Ewropew ta' l-Investiment (2007/2251(INI)) P6_TA-PROV(2008)0132;

Dokument 68 Dikjarazzjoni tal-Parlament Ewropew dwar it-tmiem tal-problema ta' persuni bla djar li jgħixu fit-toroq P6_TA-PROV(2008)0163;

Dokument 69 Riżoluzzjoni leġiżlattiva tal-Parlament Ewropew tat-23 ta' April 2008 dwar il-proposta għal deċiżjoni tal-Kunsill u l-Kummissjoni dwar l-iffirmar ta' Protokoll mal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u l-eks-Repubblika Jugoslava tal-Maċedonja, min-naħa l-oħra, sabiex tibda titqies l-adeżjoni tar-Repubblika tal-Bulgarija u dik tar-Rumanija fl-Unjoni Ewropea.

Dokument 70 Riżoluzzjoni leġiżlattiva tal-Parlament Ewropew tat-23 ta' April 2008 dwar il-Green Paper dwar l-irwol tas-soċjetà ċivili fil-politika dwar id-drogi fl-Unjoni Ewropea (2007/2212(INI)) P6_TA-PROV(2008)0169;

Dokument 71 Riżoluzzjoni tal-Parlament Ewropew tat-23 ta' April 2008 dwar ir-rapport ta' Progress 2007 dwar l-ex-Repubblika Jugoslava tal-Maċedonja(2007/2268(INI)) P6_TA-PROV(2008)0172;

Dokument 72 Riżoluzzjoni tal-Parlament Ewropew tat-23 ta' April 2008 dwar il-politika taċ-Ċina u l-effetti tagħha fuq l-Afrika (2007/2255(INI)) P6_TA-PROV(2008)0173;

Dokument 73 Riżoluzzjoni tal-Parlament Ewropew ta' l-24 ta' April 2008 dwar l-Istrateġija Annwali ta" Politika tal-Kummissjoni għall-2009 P6_TA-PROV(2008)0174;

Dokument 74 Riżoluzzjoni tal-Parlament Ewropew ta' l-24 ta' April 2008 dwar l-għarqa tan-'New Flame' u l-konsegwenzi tagħha fuq il-Bajja ta' Algeciras P6_TA-PROV(2008)0176;

Dokument 75 Riżoluzzjoni tal-Parlament Ewropew ta' l-24 ta' April dwar il-Ħames Samit bejn l-UE u l-Amerika Latina u l-Karibew f'Lima P6_TA-PROV(2008)0177;

Dokument 76 Riżoluzzjoni tal-Parlament Ewropew tat-24 ta' April 2008 dwar is-sitwazzjoni fil-Burma P6_TA-PROV(2008)0178;

Dokument 77 Riżoluzzjoni leġiżlattiva tal-Parlament Ewropew ta' l-24 ta' April 2008 dwar "Lejn Organizzazzjoni Dinjija tal-Kummerċ riformata" (2007/2184(INI)) P6_TA-PROV(2008)0180;

Dokument 78 Riżoluzzjoni tal-Parlament Ewropew ta' l-24 ta' April 2008 dwar il-Ftehima ta' Kummerċ Ħieles bejn il-KE u l-Kunsill tal-Koperazzjoni tal-Golf P6_TA-PROV(2008)0181;

Dokument 79 Riżoluzzjoni tal-Parlament Ewropew ta' l-24 ta' April 2008 dwar il-Green Paper dwar strumenti bbażati fuq is-suq għall-ambjent u għanijiet ta' politika relatati (2007/2203(INI)) P6_TA-PROV(2008)0182;

Dokument 80 Riżoluzzjoni tal-Parlament Ewropew ta' l-24 ta' April 2008 dwar iż-Zimbabwe P6_TA-PROV(2008)0184;

Dokument 81 Riżoluzzjoni tal-Parlament Ewropew ta' l-24 ta' April 2008 dwar id-drittijiet tan-nisa fl-Iran P6_TA-PROV(2008)0185;

Dokument 82 Deċiżjoni tal-Parlament Ewropew tat-8 ta' Mejju 2008 dwar il-konklużjoni ta' ftehim interistituzzjonali bejn il-Parlament Ewropew u l-Kummissjoni dwar il-proċeduri għall-implimentazzjoni tad-Deċiżjoni tal-Kunsill 1999/468/KE li tistabbilixxi l-proċeduri għall-eżerċizzju tas-setgħat ta' implimentazzjoni konferiti lill-Kummissjoni, kif emendata mid-Deċiżjoni 2006/512/KE (C6-0009/2008 – 2008/2002(ACI)) P6_TA-PROV(2008)0189;

Dokument 83 Riżoluzzjoni tal-Parlament Ewropew tat-8 ta' Mejju 2008 dwar ir-Rapport Annwali 2007 dwar id-Drittijiet tal-Bniedem fid-Dinja u l-politika ta' l-UE dwar il-kwistjoni (2007/2274(INI)) P6_TA-PROV(2008)0193;

Dokument 84 Riżoluzzjoni leġiżlattiva tal-Parlament Ewropew tat-8 ta' Mejju 2008 dwar il-proposta għal deċiżjoni tal-Kunsill dwar il-konklużjoni ta' ftehim fil-forma ta' skambju ta' ittri dwar emendi għall-Protokoll li jistabbilixxi l-opportunitajiet tas-sajd u l-kontribuzzjoni finanzjarja stipulati bil-ftehim bejn il-Komunità Ekonomika Ewropea u r-Repubblika tas-Seychelles, għall-perjodu bejn it-18 ta" Jannar 2005 u s-17 ta" Jannar 2011 (COM(2007)0664 – C6-0430/2007 – 2007/0232(CNS)) P6_TA-PROV(2008)0187;

Dokument 85 Riżoluzzjoni tal-Parlament Ewropew tat-8 ta' Mejju 2008 dwar ir-relazzjonijiet kummercjali u ekonomiċi ma" l-Assoċjazzjoni tan-Nazzjonijiet tax-Xlokk ta" l-Ażja (ASEAN) (2007/2265(INI)) P6_TA-PROV(2008)0195;

Dokument 86 Riżoluzzjoni tal-Parlament Ewropew tat-8 ta' Mejju 2008 dwar il-ġestjoni ta' l-istokkijiet tal-baħar fond (2007/2110(INI P6_TA-PROV(2008)0196;

Dokument 87 Riżoluzzjoni tal-Parlament Ewropew tat-8 ta' Mejju 2008 dwar il-White Paper dwar l-Isport (2007/2261(INI)) P6_TA-PROV(2008)0198;

Dokument 88 Riżoluzzjoni tal-Parlament Ewropew tat-8 ta' Marzu 2008 dwar Missjonijiet ta' l-UE għall-Osservazzjoni ta' l-Elezzjonijiet: objettivi, prattika u sfidi futuri (2007/2217(INI)) P6_TA-PROV(2008)0194;

Dokument 89 Riżoluzzjoni tal-Parlament Ewropew tat-8 ta' Mejju 2008 dwar il-Kunsill Ekonomiku Transatlantiku P6_TA-PROV(2008)0192;

Dokument 90 Riżoluzzjoni tal-Parlament Ewropew ta' l-20 ta' Mejju 2008 dwar l-evalwazzjoni tal-Programm PEACE u l-istrateġiji għall-ġejjieni (2007/2150(INI)) P6_TA-PROV(2008)0205;

Dokument 91 Riżoluzzjoni tal-Parlament Ewropew ta' l-20 ta Mejju 2008 dwar il-kummerċ ta' materja prima u ta' prodotti bażiċi (2008/2051(INI)) P6_TA-PROV(2008)0209;

Dokument 92 Riżoluzzjoni leġiżlattiva tal-Parlament Ewropew ta' l-20 ta' Mejju 2008 dwar il-progress li sar fl-opportunitajiet indaqs u fin-non-diskriminazzjoni fl-UE (it-traspożizzjoni tad-Direttivi 2000/43/KE u 2000/78/KE) (2007/2202(INI)) P6_TA-PROV(2008)0212;

Dokument 93 Riżoluzzjoni tal-Parlament Ewropew tal-21 ta' Mejju 2008 dwar in-Nisa u x-Xjenza (2007/2206(INI) P6_TA-PROV(2008)0221;

Dokument 94 Riżoluzzjoni leġiżlattiva tal-Parlament Ewropew tal-21 ta' Mejju 2008 dwar il-Green Paper dwar żarmar aħjar ta' bastimenti (2007/2279(INI)) P6_TA-PROV(2008)0222;

Dokument 95 Riżoluzzjoni tal-Parlament Ewropew tal-21 ta' Mejju 2008 dwar il-fatti xjentifiċi tal-bidla fil-klima: sejbiet u rakkomandazzjonijiet għat-teħid ta' deċiżjonijiet (2008/2001(INI)) P6_TA-PROV(2008)0223;

Dokument 96 Riżoluzzjoni tal-Parlament Ewropew tal-21 ta' Mejju 2008 dwar ir-rapport tal-progress tat-Turkija għall-2007 ((2007/2269(INI)) P6_TA-PROV(2008)0224;

Dokument 97 Riżoluzzjoni tal-Parlament Ewropew tat-22 ta' Mejju 2008 dwar is-sitwazzjoni fil-Libanu P6_TA-PROV(2008)0228;

Dokument 98 Riżoluzzjoni tal-Parlament Ewropew tat-22 ta' Mejju 2008 dwar iż-żieda fil-prezzijiet ta" l-ikel fl-UE u fil-pajjiżi li qed jiżviluppaw P6_TA-PROV(2008)0229;

Dokument 99 Riżoluzzjoni tal-Parlament Ewropew tat-22 ta' Mejju 2008 dwar negozjati bejn l-Unjoni Ewropea u l-Istati Uniti fir-rigward ta' l-eżenzjonijiet tal-visa (visa waiver) P6_TA-PROV(2008)0230;

Dokument 100 Riżoluzzjoni tal-Parlament Ewropew tat-22 ta' Mejju 2008 dwar is-sitwazzjoni traġika fil-Burma P6_TA-PROV(2008)0231;

Dokument 101 Riżoluzzjoni tal-Parlament Ewropew tat-22 ta' Mejju 2008 dwar l-armi ta" l-uranju (imdgħajjef) u l-effetti tagħhom fuq is-saħħa tal-bniedem u fuq l-ambjent - lejn projbizzjoni globali fuq l-użu ta" armi bħal dawn P6_TA-PROV(2008)0233;

Dokument 102 Riżoluzzjoni tal-Parlament Ewropew tat-22 ta' Mejju 2008 dwar l-abbozz ta' Regolament tal-Kummissjoni li jistabbilixxi metodi ta' ttestjar skond ir-Regolament (KE) Nru 1907/2006 tal-Parlament Ewropew u tal-Kunsill dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta' Sustanzi Kimiċi (REACH) P6_TA-PROV(2008)0234;

Dokument 103 Riżoluzzjoni tal-Parlament Ewropew tat-22 ta' Mejju 2008 dwar l-istrateġija ta" l-UE għat-tielet Laqgħa tal-Partijiet għall-Konvenzjoni ta" Aarhus f'Riga, il-Latvja P6_TA-PROV(2008)0236;

Dokument 104 Riżoluzzjoni tal-Parlament Ewropew tat-22 ta' April 2008 dwar l-arrest ta" dissidenti politiċi fil-Belarus P6_TA-PROV(2008)0239;

Dokument 105 Riżoluzzjoni tal-Parlament Ewropew tat-22 ta' Mejju 2008 dwar it-tensjoni tikber fil-Burundi P6_TA-PROV(2008)0240;

Dokument 106 Riżoluzzjoni tal-Parlament Ewropew tat-22 ta' Mejju 2008 dwar is-segwitu tad-Dikjarazzjoni ta' Pariġi ta' l-2005 dwar l-Effettivita' ta' l-Għajnuna (2008/2048(INI)) P6_TA-PROV(2008)0237;

Dokument 107 Dikjarazzjoni tal-Parlament Ewropew dwar l-immarkar ta" l-oriġini - P6_TA-PROV(2007)0599;

Dokument 108 Dikjarazzjoni tal-Parlament Ewropew dwar l-investigazzjoni u r-rimedju ta' l-abbuż ta' poter minn supermarkets kbar li joperaw fl-Unjoni Ewropea - P6_TA-PROV(2008)0054; u

Dokument 109 Rakkomandazzjoni tal-Parlament Ewropew lill-Kunsill tat-13 ta' Marzu 2008 dwar l-irwol ta' l-Unjoni Ewropea fl-Iraq (2007/2181(INI)) P6_TA-PROV(2008)0100.

AFFARIJIET AMMINISTRATTIVI

Gruppi ta' Ħidma: Il-President tal-Kumitat ressaq proposta sabiex ix-xogħol ta' skrutinju ta' l- acquis propost ta' l-Unjoni Ewropea jiġi faċilitat billi jiżdied grupp ta' ħidma ieħor u ssir ridistribuzzjoni tal-kompetenzi.

Il-proposta kienet milqugħa.

Il-President tal-Kumitat għarraf lill-Kumitat li l-Grupp Parlamentari tal-Gvern kien issottometta l-ismijiet tal-Membri fuq il-Gruppi ta' Ħidma:

Grupp ta' Ħidma I:

Dan għandu l-inkarigu li jiddeċiedi liema dokumenti għandhom jiġu mgħoddija mingħajr aktar diskussjoni u liema dokumenti għandhom jgħaddu lill-Gruppi ta' Ħidma l-oħra għal aktar diskussjoni.

Żewġ Membri mill-Oppożizzjoni

Grupp ta' Ħidma II:

Affarijiet Ekonomiċi u Monetarji, Tassazzjoni, Trasport, Enerġija, Baġit, Suq Intern u Unjoni Doganali.

Żewġ Membri mill-Oppożizzjoni

Ministru responsabbli mill-acquis

Membru ad hoc min-naħa tal-Gvern

Membru ad hoc min-naħa ta' l-Oppożizzjoni

Grupp ta' Ħidma III:

Saħħa Pubblika, Żvilupp, Għajnuna Umanitarja, Agrikoltura u Żvilupp Rurali, Sajd u Affarijiet Marittimi u Ġustizzja, Liberta' u Sigurta'.

Żewġ Membri mill-Oppożizzjoni

Ministru responsabbli mill-acquis

Membru ad hoc min-naħa tal-Gvern

Grupp ta' Ħidma IV:

Riċerka u Innovazzjoni, Xjenza u Riċerka, Impjiegi, Edukazzjoni u Kultura, Ħarsien tal-Konsumatur, Ambjent u Politika Reġjonali.

Żewġ Membri mill-Oppożizzjoni

Ministru responsabbli mill-acquis

Membru ad hoc min-naħa tal-Gvern

Il-President tal-Kumitat għarraf lill-membri li huwa kien infurmat li l-Oppożizzjoni kienet fil-proċess li tippreżenta l-ismijiet tal-Membri tagħha fuq dawn il-gruppi ta' ħidma.

Skond l-aġenda tal-laqgħa, il-President tal-Kumitat stieden lill-Viċi Prim Ministru u Ministru ta' l-Affarijiet Barranin biex jirrelata lill-Kumitat dwar Kosovo, Partnership for Peace u Zimbabwe.

Il-Viċi Prim Ministru u Ministru ta' l-Affarijiet Barranin irrelata dwar:-

(i) Kosovo: Il-Viċi Prim Ministru u Ministru ta' l-Affarijiet Barranin aġġorna lill-Kumitat bis-sensiela ta' żviluppi li seħħew fil-Kosovo mil-laqgħa tat-3 ta' Ottubru 2007 meta l-Kumitat kien iddiskuta s-sitwazzjoni fil-Kosovo u nforma lill-membri dwar il-pożizzjoni li Malta kienet qed tikkonsidra li tieħu rigward ir-rikonoxximent ta' l-indipendenza tal-Kosovo.

Wara kien hemm diskussjoni.

(ii) Partnership for Peace: Il-Viċi Prim Ministru u Ministru ta' l-Affarijiet Barranin qassam lill-Membri tal-Kumitat dokument intitolat "Draft Document that will form the basis of the Presentation Document of Malta for Partnership for Peace" datat is-7 ta' Lulju 2008 u spjega r-raġunijiet għad-dħul ta' Malta fil-Partnership for Peace u d-diversi programmi li pajjiż jista' jieħu sehem fihom.

Dan id-dokument ma kienx għadu ġie sottomess formalment.

Wara kien hemm diskussjoni.

Il-President tal-Kumitat imbagħad fetaħ id-diskussjoni fuq l-aħħar materja ta' l-aġenda: Is-sitwazzjoni fiż-Zimbabwe.

Il-Kumitat iddiskuta s-sitwazzjoni mwera f'Zimbabwe partikolarment l-aħħar żviluppi f'dak il-pajjiż.

Fid-8.54 p.m. il-Kumitat aġġorna għal data u b'aġenda li kellha tiġi komunikata aktar tard.

SKRIVAN TAL-KUMITAT

PRESIDENT TAL-KUMITAT


IL-ĦDAX-IL PARLAMENT

KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET SOĊJALI

AVVIŻ

Laqgħa Nru. 1

L-Erbgħa, 16 ta' Lulju, 2008

L-Onor Edwin Vassallo, President tal-Kumitat dwar l-Affarijiet Soċjali javża li l-Kumitat se jiltaqa' nhar l-Erbgħa, 16 ta' Lulju, 2008 fis-7:15 p.m. fil-Kamra tal-Kumitati fil-Palazz il-Belt b'din l-aġenda:-

Stqarrija mill-President tal-Kumitat dwar l-Affarijiet Soċjali, dwar il-pjan ta' ħidma ta' dan il-Kumitat.

Diskussjoni mill-Membri tal-Kumitat.

Pjan ta' azzjoni rigward il-Familja.

Proċedura u affarijiet amministrattivi oħra.